**Mini VEM**

Za davčne zavezance, ki so vključeni v posebno ureditev mini VEM (MOSS) v eni od držav članic in opravljajo telekomunikacijske storitve, storitve oddajanja in elektronske storitve končnim potrošnikom v ZK, velja do konca prehodnega obdobja obveznost izpolnitve davčnih obveznosti iz naslova DDV na obstoječ način.

Davčni zavezanci, ki so vključeni v posebno ureditev mini VEM v ZK in opravljajo telekomunikacijske storitve, storitve oddajanja in elektronske storitve končnim potrošnikom v eno od držav članic EU, po koncu prehodnega obdobja ne bodo mogli ostati vključeni v posebni ureditvi mini VEM v ZK. Ti davčni zavezanci se bodo lahko vključiti v posebno ureditev VEM v eni od držav članic EU ali pa se bodo identificirati za namene DDV v državi članici, kjer je končni potrošnik njihove storitve.

Če bodo želeli izvajalci s sedežem v ZK, ki so sedaj vključeni v posebno ureditev mini VEM - Unijska ureditev, še vedno uporabljati ureditev mini VEM, se bodo morali po koncu prehodnega obdobja vključiti v eni od držav članic v posebno ureditev mini VEM – neunijska ureditev. Enako velja tudi za izvajalce s sedežem v tretji državi/ozemlju, ki so sedaj vključeni v ZK v posebno ureditev mini VEM – neunijska ureditev.

Davčni zavezanci, vključeni v eno od posebnih ureditev mini VEM v ZK ali drugih državah članicah, bodo morali predložiti obračune DDV v okviru sistema mini VEM za četrto četrtletje leta 2020 do 20. 1. 2021. Vse morebitne spremembe/popravke obračunov, vezane na obračunska obdobja do vključno četrtega četrtletja 2020, za storitve, opravljene v posebni ureditvi mini VEM pred koncem prehodnega obdobja, bo treba predložiti najpozneje do 31. 12. 2021.

Podrobnejše informacije so objavljene v dokumentu: [Smernice za pripravo na izstop ZK iz Evropske unije na področju DDV za storitve.](https://ec.europa.eu/info/sites/info/files/file_import/vat-services_sl.pdf)